लोकसभा चुनाव दूसरा चरण: गुंडागर्दी के बीच चुनाव जारी
लोकसभा चुनाव के दूसरे चरण में कई दिग्गज नेताओं की क़िस्मत दांव पर है। इस चरण की कई वीआईपी सीटें है जहाँ पूर्व पीएम और सीएम और कई फ़िल्मी हस्तियों की क़िस्मत आज क़ैद होने जा रही है। लोकसभा चुनाव के दूसरे चरण के तहत 11 राज्यों और एक केंद्र शासित प्रदेश पुड्डुचेरी की कुल 95 सीटों के लिए मतदान हो रहा है। पहले इस चरण में 97 सीटों पर मतदान होना था, लेकिन तमिलनाडु की वेल्लोर सीट पर वोटरों में धन बांटे जाने के संदेह के कारण चुनाव रद्द कर दिया गया। वहीं, त्रिपुरा-पूर्व लोकसभा सीट पर क़ानून-व्यवस्था ठीक नहीं होने की वजह से 23 अप्रैल को वोट डाले जाएंगे। दूसरे चरण में 1629 उम्मीदवारों की हार-जीत का फ़ैसला होने जा रहा है। इस चरण में 1.81 लाख पोलिंग बूथ हैं, जहाँ मतदान किया जा रहा है।
इस चरण का चुनाव चल ही रहा था कि इसी दौरान पश्चिम बंगाल के रायगंज में तृणमूल कांग्रेस (टीएमसी) ने जमकर हंगामा किया जिससे वहाँ क़ानून व्यवस्था की गंभीर समस्या पैदा हो गई। रायगंज में मतदान के वक़्त सीपीएम-टीएमसी कार्यकर्ताओं के बीच हुई हिंसा को लेकर चुनाव आयोग ने संबंधित निर्वाचन अधिकारी से रिपोर्ट माँगी है। इलेक्शन कमिशन ने निर्वाचन अधिकारी से इसका फ़ुटेज माँगा है। इसी बीच भारतीय कम्युनिस्ट पार्टी मर्क्सिस्ट (सीपीएम) प्रत्याशी मोहम्मद सलीम की गाड़ी पर इस्लामपुर इलाक़े में पथराव कर दिया गया। सीपीएम ने हमले के पीछे टीएमसी का हाथ बताया है।
चुनाव से पहले सीपीएम ने बंगाल में हिंसा की आशंका जताते हुए पूरे राज्य में उचित सुरक्षा व्यवस्था की मांग भी की थी। इसको लेकर सोमवार को सीपीएम का एक प्रतिनिधिमंडल दिल्ली में मुख्य चुनाव आयुक्त से मिला भी था। सुरक्षा कारणों का हवाला देते हुए ही चुनाव आयोग द्वारा पश्चिम बंगाल में सभी सात चरणों में मतदान कराए जा रहे हैं।
सलीम की गाड़ी पर पथराव किया गया और उनकी तरफ़ हुई फ़ायरिंग में कार के शीशे टूट गए। घटना की जानकारी के बाद आनन-फ़ानन में प्रत्याशी की सुरक्षा के मद्देनज़र मौक़े पर पुलिस की एक टीम पहुँची।
सीपीएम के मुताबिक़ गड़बड़ी की ख़बर मिलने के बाद मोहम्मद सलीम ख़ुद मौक़े पर जा रहे थे। इसी दौरान उनके क़ाफ़िले पर हमला कर दिया गया। वारदात के बाद मोहम्मद सलीम ने हमला करने वालों के ख़िलाफ़ कार्यवाही की मांग की है। सीपीएम ने हमले के पीछे टीएमसी का हाथ बताया है।
Already 5 of the #LeftFront candidates in #WB are attacked by the @AITCofficial goons. Where is the security of people & polling stuff then in @MamataOfficial rule? Is the #ElectionCommission resting in hibernation? #LF & @cpimspeak called for protest everywhere. pic.twitter.com/1LPqcyma36
— Dr.Sujan Chakraborty (@Sujan_Speak) April 18, 2019
सीपीएम के नेता डॉ सूजन ने कहा है कि अब तक पश्चिम बंगाल में लेफ़्टफ्रंट के 5 उम्मीदवारों पर तृणमूल गुंडों ने हमला किया है। लोगों की सुरक्षा और मतदान का सामान कहाँ है, उन्होंने सवाल पूछते हुए ट्ववीट किया है, चुनाव आयोग पर भी कार्यवाही नहीं करने एक आरोप लगाया है।
दूसरे चरण के चुनाव जारी .
दूसरे चरण में तमिलनाडु की सभी 39 में से 38 लोकसभा सीटों के साथ राज्य की 18 विधानसभा सीटों पर उपचुनाव के लिए मतदान जारी है। इसके अलावा बिहार की 40 में से पांच, जम्मू कश्मीर की छह में से दो, उत्तर प्रदेश की 80 में से आठ, कर्नाटक की 28 में से 14, महाराष्ट्र की 48 में से 10 और पश्चिम बंगाल की 42 में से तीन सीटों पर मतदान जारी है। इस चरण में असम और ओडिशा की पांच-पांच सीटों पर भी मतदान हो रहा है।
इस दौर में उत्तर प्रदेश की जिन आठ सीटों पर मतदान हो रहा है, उनमें आगरा, मथुरा, नगीना, अमरोहा, बुलंदशहर, अलीगढ़, हाथरस और फ़तेहपुर सीकरी शामिल हैं। वहीं बिहार की किशनगंज, कटिहार, पूर्णिया, भागलपुर और बांका लोकसभा सीट के लिये भी दूसरे चरण में मतदान हो रहा है। जम्मू कश्मीर की श्रीनगर और ऊधमपुर सीट के अलावा पश्चिम बंगाल की जलपाईगुड़ी, दार्जिलिंग और रायगंज सीटें भी दूसरे चरण के मतदान में शामिल हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva eng_Latn ban_Latn hin_Deva hin_Deva awa_Deva awa_Deva hin_Deva